Emmy & The Emmys

**Emmy & The Emmys** 1980ko hamarkadaren hasieran New Yorken jardun zuen *new wave* eta *pop rock* musika talde estatubatuarra izan zen. Taldea bereziki ezaguna da Madonnak gidatutako lehen proiektua izan zelako, bere bakarkako ibilbideari ekin aurretik.

## Historia 
Taldea 1980 inguruan sortu zen, Madonna *Breakfast Club* taldetik atera ondoren. Etapa berri honetan, Madonna abeslari nagusi, konpositore eta gitarrista bihurtu zen, bateria atzean utzi eta proiektuaren buru izatera pasatuz. “Emmy” izena une hartan erabiltzen zuen ezizenetik dator.

Taldearen formazio ezagunena Madonna (ahotsa eta gitarra), Stephen Bray (bateria) eta Gary Burke (baxua) kideek osatu zuten, azken biak Madonnaren ibilbideko lehen urteetako funtsezko kolaboratzaileak izanik. Taldeak sarritan jo zuen New Yorkeko klub ezagunetan, hala nola CBGB eta Max’s Kansas City-n, underground new wave eszenaren barruan mugituz.

## Grabazioak eta soinua 
*Emmy and the Emmy´s* taldeak ez zuen album ofizialik argitaratu, baina 1980 eta 1981 artean hainbat maketa grabatu zituen. Bere soinuak *new wave, pop* eta *post-punk* estiloak uztartzen zituen, egitura sinpleekin, erritmo dantzagarriekin eta orientazio komertzial argiarekin, Madonnak geroago bakarkako ibilbidean garatuko zuen estiloa aurreratuz. 

Taldearen abesti ezagunenetako batzuk honako hauek dira:
* *Burning Up*
* *Everybody*
* *Ain’t No Big Deal*
* *Stay*

Kantu hauek funtsezkoak izan ziren Madonnak New Yorkeko ekoizle eta DJen arreta erakartzeko. Abesti horietako batzuk birgrabatu eta ondoren Madonnaren bakarkako ibilbidean kaleratu ziren, bere lehen arrakasta handien artean sartuz.

## 1st Time Out in Manhattan 
*Emmy and the Emmy´s* taldeak *1981. urte inguruan New Yorken grabatutako maketa (demo) bat da. Ez zen jaurtiketa ofiziala izan: taldea diskoetxeetara aurkezteko erabili zen, eta garrantzitsua da, Madonnak bakarkako ibilbideari ekin aurretik abeslari eta konpositore gisa izan zituen *hastapenak dokumentatzen* dituelako.

Abestien zerrenda:
# best girl *04:21* 
# hot ouse flower *04:15* 
# bells ringing *06:05* 
# simon says *04:16* 
# nobodys fool *05:52* 
# no time for love *05:46* 
# drowning *04:39* 
# love for tender *04:34* 
# love express *06:00*

## Emmy & The Emmy´s (1979–81 recordings) 
**Emmy & The Emmy´s (1979–81 recordings)** da maketa bat (*demo*), non Madonna bereibilbide hasierako urteak jasotzen diren, *Emmy and the Emmy´s* taldearekin New Yorken. Maketa hau ez zen kaleratu ofizialki; diskoetxe eta ekoizleei erakusteko grabatu zen.
Garrantzitsua da, Madonnak] bakarkako ibilbidea hasi aurreko abeslari eta konpositore gisa izan zituen lehen pausoei buruzko dokumentua eskaintzen duelako. Maketak *new wave* eta *pop rock* estiloa erakusten du, erritmo dantzagarriekin eta estilo komertzialarekin, eta hainbat abesti laterrean Madonnaren lehen diskoetan birgrabatu ziren.

Abestien zerrenda:
# Love On The Run
# Drowning (Demo)
# Come On
# No Time For Love
# Little Boy Lost
# Walk Outside
# Bells Ringing
# I Want You (Studio)
# Love For Tender
# Society Boy
# Shine A Light
# Are You Ready For It
# Remembering Your Touch
# Get Up
# Love Express
# Love For Tender (LIVE)
# Love On The Run (LIVE)
# Drowning (LIVE)
# I Want You (Demo)
# Burning Up (Demo)

## Desegitea eta legatua 
Taldea 1981ean desegin zen, Madonnak bere bakarkako ibilbidean erabat zentratzea erabaki zuenean. Handik gutxira, bere lehen kontratu diskografikoa sinatu zuen eta nazioarte mailan gora egiten hasi zen.

Bizitza laburra eta argitalpen ofizialik izan ez bazuen ere, *Emmy and the Emmy´s'' pop musikaren historian funtsezko proiektutzat jotzen da, Madonna underground eszenako talde bateko kidea izatetik identitate propioa, anbizio komertziala eta ikuspegi artistiko argia zuen artista bihurtu zen unea irudikatzen baitu.

## Kanpo estekak